ปัญญา นิรันดร์กุล
ในปี พ.ศ. 2532 ปัญญาร่วมกับ ประภาส ชลศรานนท์ นักคิดนักเขียนที่มีผลงานมากมายทางด้านเพลง หนังสือ และโทรทัศน์ ก่อตั้ง "บริษัท เวิร์คพอยท์ เอ็นเทอร์เทนเมนท์ จำกัด" () เพื่อผลิตรายการโทรทัศน์ และละครโทรทัศน์ โดยรายการแรกของบริษัทคือ "เวทีทอง" และ ในปีต่อมาคือ รายการชิงร้อย ชิงล้าน ผลงานรายการ และละครของเวิร์คพอยท์ ได้สร้างชื่อเสียงโด่งดังแก่บริษัทเป็นอย่างมาก
เวิร์คพอยท์สำนักพิมพ์
นอกจากนี้ยังผลิตสื่อสิ่งพิมพ์แนว Edutainment สำหรับเด็ก ในชื่อ "Workpoint Smartkids" (เวิร์คพอยท์ สมาร์ทคิดส์) เพื่อผลิตหนังสือดีๆ ให้เด็กและเยาวชนไทยได้นำไปปรับใช้ พัฒนาต่อยอด รวมทั้งหนังสือที่ได้ซื้อลิขสิทธิ์จากต่างประเทศ อาทิ เบ็นเท็น (Ben 10) ในรูปแบบหนังสือกิจกรรมเสริมทักษะสำหรับเด็ก ทั้งสมุดภาพระบายสี เกมปริศนา รวมถึงนิตยสาร Ben 10 Magazine ที่ออกรายเดือน